Hérault

Hérault [eʁo] (aŭ okcitane Erau [eraŭ]) estas unu el la departementoj de la sudfranca regiono Okcitanio. Ĝia surfaco estas 6 224 km2, kaj ĝi havis 1 092 331 loĝantojn en 2013. Ĝi havas 87 km da marbordo ĉe Mediteraneo kaj plurajn lagunojn laŭlonge de la marbordo. La geografia aspekto de Hérault konsistas el du tipoj da pejzaĝoj: la ebenaĵo de Langvedoko apud la maro, kaj la montaro Cévennes, la suda parto de la Centra Masivo, en la norda kaj okcidenta parto de la departemento. Ĉe la montaro troviĝas ankaŭ altebenaĵoj aridaj. Sian nomon la departemento havas de samnoma rivero. La ĉefurbo estas Montpellier, kiu estas ankaŭ ĉefurbo de la tuta regiono Langvedoko-Rusiljono. Ĝi estas samtempe malnova urbo riĉa je monumentoj, kaj moderna kaj dinamisma urbo (universitatoj, esplorlaboratorioj…). Alia granda urbo estas Béziers. La departemento enhavas 343 komunumojn. En la larĝa ebenaĵo koncentriĝas la agrikulturo (vinoj, fruktoj), kaj kompreneble fiŝkaptado en la maro. Sète estas ankaŭ granda komerca haveno. La marbordo allogas milionoj da turistoj danke al siaj longaj kaj fajnsablaj plaĝoj kaj plezurhavenoj (La Grande Motte, Palavas-les-Flots, Agde). En la interna parto de Hérault tamen ne mankas la allogaĵoj: natura parko de Alta Langvedoko, multnombraj mezepokaj vilaĝoj, monaĥejoj, kasteloj, grotoj, ban-urboj, grandiozaj naturaj pejzaĝoj de la montaro Cévennes. Arondismentoj La departemento dividiĝas al tri arondismentoj: arondismento Béziers arondismento Lodève arondismento Montpellier (Montpeliero) Notoj kaj fontoj Vidu ankaŭ Komunumoj de Hérault Hérault (rivero) Eksteraj ligiloj france Prefektejo de Hérault Arkivigite je 2019-07-14 per la retarkivo Wayback Machine france Departementa konsilio de Hérault